ཁྲག་དྲི་བྲོ་བའི་གསར་བརྗེ་ཞིག་བརྒྱུད་ནས་འཚོ་བ་ལེགས་པོ་ཞིག་འབྱུང་མི་སྲིད།གང་ཟག་སྒེར་རམ་སྤྱི་ཚོགས་གང་ཡིན་རུང་འཚོ་བ་ལེགས་པོ་ཡོང་བའི་མྱུར་ལམ་མེད།འཚོ་བ་ལེགས་པོ་ཞིག་བསྐྲུན་པར་མི་རྣམས་ཀྱིས་ངེས་པར་དུ་ཤེས་རབ་དང་རང་ཚོད་རང་འཛིན།སྙིང་རྗེ་བཅས་བསྐྲུན་དགོས།འདི་ནི་སྤུས་ཀའི་ཐད་ཀྱི་གནད་དོན་ཞིག་རེད།རིམ་བཞིན་འཕེལ་རྒྱས་གཏོང་དགོས་པའི་གནད་དོན་ཞིག་རེད།འགོ་སྟོད་ནས་སྦྱོང་བརྡར་བྱེད་དགོས་པ་ཞིག་རེད།ཤེས་ཡོན་གྱི་ཚོད་བལྟའི་གནད་དོན་ཞིག་རེད།ངང་རྒྱུད་ཐུང་ཐུང་ཁོ་ནས་གློ་བུར་གྱི་ཡར་རྒྱས་ཤིག་འབྱུང་སྲིད་པར་སྐུལ་འདེད་གཏོང་གི་ཡོད།་རིམ་བཞིན་གྱི་འཕེལ་རྒྱས་འབྱུང་སྲིད་པ་རེད་ལ།ཐབས་ལམ་དེར་བརྟེན་ནས་ལམ་ལྷོང་ཡོང་སྲིད་པ་རེད།དེ་ནི་མ་འོངས་བའི་ཚན་རིག་ཐད་ཀྱི་གནད་དོན་ཞིག་རེད།ཚན་རིག་གི་ཡར་རྒྱས་ནི་འགྲོ་བ་མིའི་བདེ་སྐྱིད་ཐད་ལ་ཧ་ཅང་གལ་ཆེན་པོ་ཡིན།དེ་ཡིས་མི་རྣམས་ཀྱི་ཞེད་སྣང་མེད་པར་བཟོ་ཞིང་ཁོང་ཚོར་སྙིང་སྟོབས་གོང་སྤེལ་གཏོང་གི་ཡོད།ཡིན་ཡང༌།སྙིང་སྟོབས་དེ་དམངས་གཙོ་ཅན་དུ་བསྒྱུར་ན་ད་གཟོད་མི་རྣམས་བྱམས་བརྩེ་ལྡན་པ་ཞིག་ཏུ་འགྱུར་སྲིད།མི་ཚང་མར་འགྲོ་བ་མིའི་ཐོབ་ཐང་ཐོབ་པའི་ཆེད་དུ་མི་རྣམས་ཀྱིས་སྙིང་སྟོབས་སྟོན་གྱི་ཡོད།ཁོང་ཚོས་འཚེ་བའི་ཐབས་ལམ་མ་སྤྱད་པར་ཞི་བདེའི་ལམ་ནས་འཐབ་རྩོད་བྱས་ན་ཁོང་ཚོས་སོ་སོའི་དམིགས་ཡུལ་དག་འགྲུབ་ཐུབ།